**Descompunere matinală**

*Relu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Închisă într-o durere de cap

iubirea pentru tine

se topește odată cu picioarele imaginare

ale omului de zăpadă

făurit acum două ierni

prin rostogolirea noastră

în cioburile globulețelor sparte

ale iubirilor trecute

în dimineața fără tine

îmbrac hainele vechi de trist

și pășesc pe umbra străzii noastre

sunt cloşar răscolind prin gunoaiele trecutului

încerc recompunerea funcției

în care te găsisem